บริจาคช่วยเนปาล
คนไทยมีน้ำใจไม่แพ้ชาติใดในโลก จากเหตุการณ์โศกนาฏกรรมแผ่นดินไหวขั้นรุนแรงในประเทศเนปาล&nbsp; มีหลายหน่วยงานทั้งภาครัฐและเอกชนเป็นตัวกลางที่ระดมเงินบริจาค เพื่อช่วยเหลือชาวเนปาลอย่างเร่งด่วน
30 เม.ย. 2558

คนไทยมีน้ำใจไม่แพ้ชาติใดในโลก จากเหตุการณ์โศกนาฏกรรมแผ่นดินไหวขั้นรุนแรงในประเทศเนปาล  มีหลายหน่วยงานทั้งภาครัฐและเอกชนเป็นตัวกลางที่ระดมเงินบริจาค เพื่อช่วยเหลือชาวเนปาลอย่างเร่งด่วน
รูปแบบการบริจาคเงินช่องทางต่างๆ มีให้เลือกอย่างหลากหลาย  ซึ่งเราต้องตรวจสอบว่าแต่ละหน่วยงานนั้นๆ มีวัตถุประสงค์จะใช้เงินบริจาคเพื่อไปช่วยเหลือทางด้านใด เช่น นำเงินไปซื้ออาหาร  ยารักษาโรค  หรือสร้างที่อยู่อาศัยใหม่  ไม่ว่าจะนำเงินบริจาคช่วยเหลืออะไรก็ดีทั้งนั้น ขอให้เงินบริจาคของเราถึงมือผู้ประสบภัยอย่างแท้จริง 
ดังนั้น ที่ดีที่สุดคือการบริจาคด้วยการเป็น “เงิน” กับองค์กรที่เชื่อถือได้เท่านั้น ให้โดยตรงเลยไม่ต้องผ่านใคร เช่น รัฐบาลได้เปิดปัญชีธนาคารกรุงไทย สาขาทำเนียบรัฐบาล ชื่อบัญชี “หัวใจไทยส่งไปเนปาล” เลขบัญชี 067-0-10330-6 เพื่อรับเงินบริจาค หรือจะร่วมกับบริจาคกับสภากาชาดไทย ซึ่งเป็นองค์กรที่ช่วยเหลือโดยตรงก็ดี
นอกจากนี้ ยังพบยังมีช่องทางบริจาคอีกมากมาย เช่น บัตรเครดิตเคทีซีและบัตรเครดิตกสิกรไทยก็ร่วมกับสภากาชาดไทย สามารถเปลี่ยนคะแนนสะสมทุก 1,000 คะแนน เป็นเงินบริจาค 100 บาท
ล่าสุด กรมสรรพากร แจ้งว่า ผู้บริจาคเงิน-ทรัพย์สินช่วยเหลือผู้ประสบภัยแผ่นดินไหวเนปาลสามารถนำไปหักลดหย่อนภาษีหรือหักเป็นรายจ่ายในการเสียภาษีได้ โดยบุคคลธรรมดาได้นำเงินบริจาคไปลดหย่อนภาษีได้ไม่เกิน 10%
สำหรับบริษัท ห้างหุ้นส่วน หรือนิติบุคคล สามารถนำเงินบริจาคไปลดหย่อนภาษีได้ไม่เกิน 2%  โดยจะต้องนำหนังสือสำคัญการรับเงินบริจาคที่ส่วนราชการ หรือนิติบุคคลที่เป็นตัวแทนรับบริจาคออกให้ หรือใบโอนเงินเข้าบัญชีธนาคาร หรือสลิปของธนาคาร เพื่อเป็นหลักฐานในการนำไปหักลดหย่อนต่อไป
สิ่งที่ระวังขณะนี้เริ่มมีแก๊งมิฉาชีพหลอกลวงออกไปเรี่ยไรรับเงินบริจาค บางคนก็ทำเว็บไซต์ปลอมเพื่อที่จะหลอกเอาเงินบริจาค จนธนาคารไทยพาณิชย์ต้องโพสต์ข้อความแจ้งเตือนประชาชนว่าให้ระวังบุคคลแอบอ้างบัญชีปลอมของธนาคาร เพื่อรับบริจาคช่วยเหลือผู้ประสบภัยแผ่นดินไหวประเทศเนปาล 
ดังนั้น ก่อนบริจาคเงินไม่ว่าจะโอนเงินผ่านเอทีเอ็ม หรือโอนเงินผ่านทางอินเทอร์เน็ต จะต้องดูชื่อบัญชีให้ถูกต้องด้วย เพื่อความตั้งใจช่วยเหลือของเราจะถึงมือผู้ที่ที่เดือดร้อนจริงๆ